22/03/2017

Foto:© Marie Audran

Ĉesigi la prirabadon de la biodiverseco en Madagaskaro, tio estas la peto de la "Centro Eŭropo-Tria-mondo (CETIM) sendita al la madagaskara registaro.

En protokolo adresita pasintsemajne al la speciala raportisto de "Unuiĝintaj Nacioj" pri la naturmedio kaj la homaj rajtoj, la organizaĵo denuncas la prirabadon de la naturaj resursoj en la "Granda Insulo", interalie la minkoncesioj kaj la ŝakristoj de altvalora ligno. La madagaskaraj aŭtoritatoj devas definitive rifuzi tiujn praktikojn, opinias la "CETIM".

Ŝakrado de altvalora ligno, eksproprietigo profite al la minkompanioj, kaj koruptado, la "CETIM" faras amaran konstaton en la "Granda Insulo". «De nordo ĝis sudo de Madagaskaro, la minkompanioj kaj la agro-industriaj firmaoj akiras ekspluat-permesilon malprofite al la biodiverseco», maltrankviliĝas la organizaĵo. La raporto mencias la germanan entreprenon "Tantalus", kiu akiris terenon je 30 000 hektaroj en Ampasindava, nord-okcidente de la lando por ekspluatadi la maloftajn terojn. «La ekstrakto-procezo detruadas la surlokan flaŭron», alarmas la "CETIM".

Ankaŭ la naciaj parkoj estas ekspluatataj: inter 2010 kaj 2015, 150 000 tunoj da rozligno estis eksportitaj, raportas la asocio.

Ni devas plifortigi niajn rimedojn, koncedas la ĝenerala sekretario de la ministrejo pri Naturmedio, sed ni faras nian eblon». Liva Ramian Drarivo emfazas alprenon en februaro de dekreto pri la kreado de speciala reto de lukto kontraŭ la ŝakrado de maloftaj lignoj.